Text © Ján Marton, 2015
Ilustrácie vnútra i obálky © Ivica Šúrová, 2015

V roku 2015 vydalo vydavateľstvo © HladoHlas Group, spol. s r. o.
ako svoju 74. publikáciu
Grafika a zalomenie vnútra Pavel „Hirax“ Baričák

Grafika a zalomenie obálky Ivica Šúrová

Vydanie prvé, Martin 2015
Vytlačila Tlačiareň P + M, Turany

Objednávky:
HIRAX SHop, Rumunskej armády 1/6, Martin 036 01
www.hiraxshop.sk, obchod@hiraxshop.sk

Kontakt na autora:
Facebook: Ján Marton (autor)

ISBN 978-80-89711-41-3

Ukážka z elektronickej knihy

„Keď nedokážem uchopiť

pekne letiacu báseň,

radšej ju zostrelím.

Na mieste.“

Ján Marton

Steny z medu

Túžim po tebe a zvieram

steny z medu

Otváram okná mojich okien

a medom potieram

tvoje steny.

Vnútro môjho vnútra

vešiam mokré na šnúru.

Je december.

Topíš moje ozveny

a krok chvejivý úsmev.

Toto som ja.

Jano Marton.

Svorka na lúke,

nie v priepasti.

Divoké lány v tancujúcom vetre,

nie vypálená tráva.

Nie vyschnuté korytá.

Som mliekom,

čo steká po medových stenách

tvojej uzamknutej duše.

Toto som ja.

S jediným kľúčom od tvojich dverí

v ruke.

Postávam pred tvojím oknom a mávam ti.